Foto: Toshkentda Markaziy temiryo‘lchilar poliklinikasi oldidagi tramvay relslari ko‘mib tashlandi

Toshkentda Markaziy temiryo‘lchilar poliklinikasi oldidagi Mehrjon ko‘chasiga yotqizilgan tramvay relslari ko‘mib tashlandi. Bu haqda Facebook’dagi “Voditeli Tashkenta” guruhida fotoxabar qoldirilgan.

Mazkur tramvay yo‘li bo‘ylab avval 13-yo‘nalishdagi tramvaylar Qo‘yliq dahasi tomon qatnar edi.
Eslatib o‘tamiz, Toshkent hokimi Rahmonbek Usmonov 28-mart kuni bo‘lib o‘tgan matbuot anjumanida shahardagi barcha tramvay yo‘nalishlari 2016-yil davomida yopilishini, ba’zi ko‘chalarda tramvay yo‘llari olib tashlanishi, ba’zilarida esa relslar ustidan asfalt yotqizilishini ma’lum qilgan edi.
28-mart kuni shaharda olti yo‘nalishda tramvaylar qatnagan bo‘lsa, 29-aprel holatiga ko‘ra, faqat bitta — 17-yo‘nalishdagi tramvay Beshqayrag‘och dahasidan “Chilonzor” buyum bozoriga qadar qatnamoqda.